

**ΕΛΛΗΝΙΚΗ ΔΗΜΟΚΡΑΤΙΑ Πάμφιλα 18/01/2018**

# ΥΠΟΥΡΓΕΙΟ ΠΑΙΔΕΙΑΣ ΕΡΕΥΝΑΣ

#  & ΘΡΗΣΚΕΥΜΑΤΩΝ

# ΠΕΡΙΦΕΡΕΙΑΚΗ Δ/ΝΣΗ Α/ΘΜΙΑΣ Αριθμ.Πρωτ. 13

# & Β/ΘΜΙΑΣ ΕΚΠ/ΣΗΣ Β.ΑΙΓΑΙΟΥ

**Δ/ΝΣΗ Β/ΘΜΙΑΣ ΕΚΠ/ΣΗΣ ΛΕΣΒΟΥ**

**ΓΥΜΝΑΣΙΟ ΠΑΜΦΙΛΩΝ ΛΕΣΒΟΥ**

**«ΔΗΜΗΤΡΙΟΣ Γ. ΝΙΑΝΙΑΣ»**

Ταχ.Δ/νση : Πάμφιλα

Ταχ.κώδικας : 81100

Τηλέφωνο : 22510 31257

FAX : 22510 32127

Email: mail@gym-pamfil.les.sch.gr

Πληροφορίες: Δημήτριος Ζουρέλλης

**Π Ρ Ο Κ Η Ρ Υ Ξ Η Ε Κ Δ Ρ Ο Μ Η Σ**

Για την εκδρομή του σχολείου μας στην Αθήνα- Ναύπλιο ζητούμε ΚΛΕΙΣΤΕΣ προσφορές από τα τουριστικά πρακτορεία ως την Τετάρτη 31/01/2018 και ώρα 12:00 στο γραφείο του σχολείου μας.Οι μαθητές του σχολείου που αναμένεται να συμμετέχουν στην εκδρομή είναι περίπου (35) , ενώ οι συνοδοί καθηγητές θα είναι (4).

**Πρόγραμμα Εκδρομής**

Πέμπτη 26/4/2018 (1η μέρα)

Συγκέντρωση το πρωί στο αεροδρόμιο της Μυτιλήνης και αναχώρηση με την πρώτη πρωινή πτήση προς το αεροδρόμιο «Ελευθέριος Βενιζέλος» της Αθήνας. Επιβίβαση στο πούλμαν προς το κέντρο, στο μουσείο της Ακρόπολης, όπου θα ξεναγηθούμε στα εκθέματα. Αναχώρηση με τα πόδια και άφιξη στο Αστεροσκοπείο στο Θησείο. Επιβίβαση στο πούλμαν το απόγευμα και άφιξη στο ξενοδοχείο για ξεκούραση. Το βράδυ ομαδική έξοδος. Διανυκτέρευση.

Παρασκευή 27/4/2018 (2η μέρα)

Πρωινό στο ξενοδοχείο. Αναχώρηση με το πούλμαν προς την ΕΡΤ. Ενημέρωση και ξενάγηση εκεί. Έπειτα αναχώρηση προς το Μουσείο Φυσικής Ιστορίας του Γουλανδρής όπου θα ξεναγηθούμε στους εκθεσιακούς χώρους. Μεσημεριανό φαγητό στο Mall του Αμαρουσίου. Άφιξη στο ξενοδοχείο το βράδυ. Διανυκτέρευση.

Σάββατο 28/4/2018 (3η μέρα)

 Πρωινό στο ξενοδοχείο και αναχώρηση νωρίς το πρωί προς το Ναύπλιο. Στάση στον αρχαιολογικό χώρο της Επιδαύρου όπου θα ξεναγηθούμε. Δεύτερη στάση στον αρχαιολογικό χώρο των Μυκηνών. Άφιξη το μεσημέρι στο Ναύπλιο. Τακτοποίηση στο ξενοδοχείο εκεί. Μεσημεριανό φαγητό και βόλτα στα σοκάκια του Ναυπλίου. Επίσκεψη στην εκκλησία του Αγ. Γεωργίου όπου δολοφονήθηκε ο Καποδίστριας καθώς και στο Παλαμήδι, το γραφικό κάστρο του Ναυπλίου. Βραδινή ομαδική έξοδος και διανυκτέρευση .

Κυριακή 29/4/2018 (4η μέρα)

Πρωινό στο ξενοδοχείο. Αναχώρηση προς Αθήνα με το πούλμαν. Επίσκεψη στο Πλανητάριο. Μεσημεριανό φαγητό και αναχώρηση προς αεροδρόμιο. Αναχώρηση για Μυτιλήνη με το βραδινό αεροπλάνο. Άφιξη στο αεροδρόμιο της Μυτιλήνης και παραλαβή των παιδιών από τους γονείς τους.

* Εναλλακτικά να μας γνωστοποιηθεί τιμή αν το δρομολόγιο Μυτιλήνης –Αθήνας πραγματοποιηθεί με πλοίο την Τετάρτη 25 Απριλίου.

ΤΕΛΟΣ ΕΚΔΡΟΜΗΣ

**ΠΡΟΫΠΟΘΕΣΕΙΣ ΠΟΥ ΠΡΕΠΕΙ ΝΑ ΠΛΗΡΟΥΝΤΑΙ**

**1. Το ξενοδοχείο να είναι 4 αστέρων και στην περιοχή Συντάγματος στην Αθήνα και μέσα στην πόλη στο Ναύπλιο. Η διαμονή των μαθητών στο ξενοδοχείο θα είναι σε δίκλινα ή τρίκλινα δωμάτια.**

**2. Όλοι οι μαθητές θα μένουν στο ίδιο ξενοδοχείο και δεν θα επιτραπεί ο χωρισμός σε δύο ξενοδοχεία, ανεξάρτητα αν αυτά είναι κοντά.**

**3. Σε όλα τα μέλη της εκδρομής θα προσφέρεται πρωινό από το ξενοδοχείο.**

**4. Το λεωφορείο θα είναι τουριστικό με κλιματισμό, μικροφωνική εγκατάσταση, φαρμακείο, ζώνες ασφαλείας και θα πληρεί τις νόμιμες προϋποθέσεις κυκλοφορίας. Δύο τουλάχιστον εβδομάδες πριν την πραγματοποίηση της εκδρομής, θα προσκομιστούν στο σχολείο ασφαλιστήρια συμβόλαια του λεωφορείου, φωτοτυπίες της άδειας κυκλοφορίας και το έγγραφο του ελέγχου του ΚΤΕΟ.**

**5. Το λεωφορείο θα είναι στη διάθεση των μαθητών καθ΄ όλη τη διάρκεια της ημέρας, στις περιηγήσεις-ξεναγήσεις, όσο και στις βραδινές εξόδους.**

**6. Δέκα μέρες μετά την κατοχύρωση του διαγωνισμού, ο μειοδότης είναι υποχρεωμένος να φέρει ΓΡΑΠΤΗ επιβεβαίωση του ξενοδοχείου ότι διαθέτει τον απαιτούμενο αριθμό δωματίων (μονόκλινα, δίκλινα, τρίκλινα) τη συγκεκριμένη ημερομηνία για τη διαμονή αποκλειστικά και ονομαστικά των μαθητών του σχολείου μας, καθώς και επιβεβαίωση της ναυτιλιακής ή αεροπορικής εταιρείας για την κράτηση των εισιτηρίων.**

**7. Μια εβδομάδα πριν την αναχώρηση να είναι διαθέσιμοι οι αριθμοί των δωματίων του ξενοδοχείου ώστε να γίνει η κατανομή των μαθητών.**

**8. Στο φάκελο της προσφοράς θα υπάρχει φωτοτυπία της άδειας λειτουργίας γραφείου γενικού τουρισμού του ενδιαφερομένου.**

**9. Θα υπάρχει ομαδική ασφαλιστική κάλυψη για όλους τους μαθητές και τους συνοδούς καθηγητές.**

**101. Από τη συνολική αξία της εκδρομής το 20% θα παρακρατηθεί σαν εγγύηση ακριβούς εκτέλεσής της και θα αποδοθεί μετά την επιστροφή του σχολείου από την εκδρομή.**

**11. Το σχολείο θα επιλέξει την προσφορά που θα εγγυάται την ΚΑΛΥΤΕΡΗ και ΑΣΦΑΛΕΣΤΕΡΗ ΟΡΓΑΝΩΣΗ της εκδρομής και ΠΡΟΣΙΤΗ στις τιμές.**

 Ο ΔΝΤΗΣ

 ΔΗΜΗΤΡΙΟΣ ΖΟΥΡΕΛΛΗΣ